Жоба

**ҚАЗАҚСТАН РЕСПУБЛИКАСЫНЫҢ**

**ЗАҢЫ**

**Қазақстан Республикасының «Әкімшілік құқық бұзушылық туралы» Кодексіне өзгерістер мен толықтырулар енгізу туралы**

1-бап. 2014 жылғы 5 шілдедегі Қазақстан Республикасының «Әкімшілік құқық бұзушылық туралы» Кодексіне мынадай өзгерістер мен толықтырулар енгізілсін:

1. мынадай мазмұндағы 664-1-баппен толықтырылсын:

«641-1-бап. Қазақстан Республикасының цифрлық активтер туралы заңнамасын бұзу

Қазақстан Республикасының цифрлық активтер саласындағы заңнамасын бұзу:

1) цифрлық қаржы активтерін шығаруды және олардың сауда-саттығын ұйымдастыруды жүзеге асыратын тұлғалардың, сондай-ақ қамтамасыз етілмеген цифрлық қаржы активтерінің меншік иелерінің цифрлық қаржы активтерін сатып алушылар, жүргізілген транзакциялар және меншіктегі цифрлық қаржы активтері туралы ақпаратты қаржы мониторингі саласындағы уәкілетті органға ұсынбауы, уақтылы ұсынбауы, сол сияқты уәкілетті органның сұрау салуы бойынша анық емес ақпарат ұсынуы –

2) цифрлық майнингті жүзеге асыратын тұлғалардың заңнамада белгіленген тәртіппен ақпараттық қауіпсіздікті қамтамасыз ету саласындағы уәкілетті органға цифрлық майнингті жүзеге асыру жөніндегі қызмет туралы ақпаратты ұсынбауы, уақтылы ұсынбауы –

шағын кәсіпкерлік субъектілеріне – елу, орта кәсіпкерлік субъектілеріне – бір жүз, ірі кәсіпкерлік субъектілеріне бес жүз айлық есептік көрсеткіш мөлшерінде айыппұл салуға әкеп соғады.

3) биржалар операторларының қамтамасыз етілмеген цифрлық активтерді сатып алуға, иеленуге және олармен операциялар жасауға байланысты тәуекелдер туралы жеке тұлғаларды хабардар ету жөніндегі міндеттерді орындамауы –

жүз айлық есептік көрсеткіш мөлшерінде айыппұл салуға әкеп соғады.»;

2) 692-2-баптың 1-бөлігіндегі «641,» деген цифрлардан кейін «641-1» деген цифрлармен толықтырылсын;

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Президенті**